અમદાવાદ: કાપડ પર નાખેલા પાંચ ટકા જીએસટી તથા સરકારની જીએસટીની નીતિ સામે આજે શહેર સહિત દેશભરમાં તમામ કાપડ બજાર તથા તેની સાથે જોડાયેલાં બજારો એક દિવસની પ્રતીક હડતાળ પર છે. શહેરના ન્યૂ ક્લોથ માર્કેટ, મસ્કતી કાપડ માર્કેટ સહિત તમામ અગ્રણી કાપડ બજારો સજ્જડ બંધનાં એલાનમાં જોડાયાં છે. આજે સવારથી ન્યૂ ક્લોથ માર્કેટ ખાતે વેપારીઓએ બંધ રાખી સરકારની જીએસટી વિરોધી નીતિ સામે ધરણાં અને સૂત્રોચ્ચારો કરી કાપડ ઉપર જીએસટી જ્યાં સુધી નહીં હટે ત્યાં સુધી લડી લેવાનો નિર્ધાર કર્યો હતો.